Robert Carradine

Robert Reed Carradine (født 24. mars 1954 i Hollywood i California) er en amerikansk skuespiller. Han er trolig best kjent for sin rolle som Lewis Skolnick i den vellykkede Revenge of the Nerds og for sine opptredener i situasjonskomedien Lizzie McGuire. Han har blitt tildelt en stjerne på Hollywoood Walk of Fame.

Carradine ble født inn i en skuespillerfamilie, som sønn av skuespilleren og artisten Sonia Sorel og skuespiller John Carradine. Han er en av en rekke profilerte aktører i Carradine-familien. Han er bror av Christopher og Keith Carradine, og fars halvbror var Bruce og David Carradine, og mors halvbror var Michael Bowen som også arbeider som skuespillere. Carradines foreldre ble skilt da han var to år gammel. 

Carradine ble oppdratt hovedsakelig av sin stemor, fars hans tredje kone, Doris Grimshaw, og han trodde hun skulle være hans mor til han ble introdusert til Sonia Sorel på et juleselskap da han var 14 år gammel. Mens han fortsatte på videregående, bodde han sammen med sin halvbror, David, i Laurel Canyon i California.

Carradine filmdebuterte i 1972 med The Cowboys der blant andre John Wayne var med. Han ble også omtalt i en kortvarig TV-serie med samme navn, basert på filmen. Han opptrådte som morder i Martin Scorsese sin film Mean Streets. På denne tiden spilte han sammen med sine brødre i flere filmer. Carradines største filmsuksess hittil kom i 1984 da han medvirket i Revenge of the Nerds som leder-nerden Lewis Skolnick. For å forberede seg for å kunne spille en komedie, tilbrakte Carradine mye tid ved Universitetet i Arizona, hvor denne filmen hovedsakelig ble tatt opp.

Carradines første TV-opptreden var i 1971, i den klassiske western-serien, Bonanza. Han spilte også i sin bror Davids serie, Kung Fu, som Sunny Jim, den stumme ledsageren til Serenity Johnson, spilt av faren, John, i en episode som heter Dark Angel i 1972. I 1984 spilte Carradine rollen som Robert Cohn i en TV mini-serie versjon av Ernest Hemingways Og solen går sin gang. Han spilte i 1987 i HBO mini-serien, Conspiracy: The Trial of Chicago 8.

Referanser

Eksterne lenker 
 

Skuespillere fra USA
Hollywood Walk of Fame
Fødsler i 1954
Mottakere av Golden Boot Awards